วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
24 มิ.ย. 2558

ASL SECURITIES
ภาครวมตลาดภาคเช้า :  ดัชนีเช้านี้เคลื่อนไหวเขียวทั้งโลก
ปิดบวกที่ 1,515.59(+12.36) กรอบ 1,506-1,517 ดัชนีบวกอย่างต่อเนื่องขึ้นทดสอบ 1,517 โดยดัชนีถูกดึงขึ้นจากADVANC AOT PTT SCB PTTEP PTTGC SCC TOP IRPC BBL INTUCH KTB GUNKUL TPIPL ทั้งนี้กลุ่มท่องเที่ยว สายการบิน โรงแรม และค้าปลีก แรงกดดันระยะสั้นจากโรคเมอร์นั้นหายไป ไม่มีการแพร่ของเชื้อเพิ่มขึ้น และการปักธงแดงของ ICAO ไม่ทำให้การท่องเที่ยวกระเทือน ยังมั่นใจว่านักท่องเที่ยวมาตามเป้าหมายเดิมที่วางไว้ที่ 28.8 ล้านคน สร้างรายได้ 2.2 ล้านล้านบาทได้ อย่างไรก็ตามวิกฤติภัยแล้งเริ่มรุนแรงหนักขึ้น ราคาสินค้าหลายรายการในตลาดปรับราคาสูงขึ้นต่อเนื่อง ครม.ประชุมใหญ่วันนี้
ตลาดสหรัฐและยุโรปยังคงบวก คลายความวิตกในปัญหาหนี้กรีซ ข้อเสนอใหม่ของกรีซเป็นไปตามเงื่อนไขที่เจ้าหนี้วางไว้ถึง 90% แต่สิ่งที่ยังคงไม่ได้ข้อยุติคือการขึ้นภาษีมูลค่าเพิ่มที่กรีซต้องการเพิ่มน้อยกว่าที่เจ้าหนี้ต้องการให้ ทั้งนี้ยังมีความระมัดระวังการซื้อขาย จับตาดูเฟด จะออกมาส่งสัญญาณเรื่องการปรับขึ้นอัตราดอกเบี้ยหรือไม่ หลังจากมีข้อมูลที่บ่งชี้ถึงความแข็งแกร่งของสหรัฐ
 
แนวโน้มตลาดและหุ้นที่น่าสนใจภาคบ่าย
ลุ้นยืนเหนือ 1,518 โดยมี 1,512 เป็นแนวรับ
แนวโน้มภาคบ่ายเชิงเทคนิค: ดัชนีภาคเช้าสามารถปิดเหนือแนวต้านสำคัญที่ 1,512 จุดได้ ลุ้นทดสอบต้านต่อไปที่ 1,518 หากผ่านได้ จะมีเป้าหมายต่อไป ที่ 1,536
 
IRPC (ราคาปิดภาคเช้า 4.42)
แนะนำซื้อ ราคาสามารถเบรคแนวต้านระยะสั้นที่ 4.36 ได้ พร้อมการเริ่มมีค่าเหนือ 0 ของ MACD รวมไปถึงกการเบรค เส้นแน้วโน้มใน indicator สำคัญ มีเป้าหมายที่ 4.70
IVL  (ราคาปิดภาคเช้า 28.25)
แนะนำซื้อ ราคาสามารถปิดตัวผ่านแนวต้านสำคัญที่ 28 ได้ พร้อมกับสัญญาณ Convergence ใน MACD มีเป้าหมายระยะสั้นที่ 29.75  